NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................,

**, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov.**

Národná rada Slovenskej republiky sa uzniesla na tomto zákone **:**

**Čl. I**

Zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení zákona č. 525/2003 Z. z., zákona č. 364/2004 Z. z., zákona č. 587/2004 Z. z., zákona   
č. 230/2005 Z. z., zákona č. 515/2008 Z. z. a zákona č. 394/2009 Z. z. sa mení a dopĺňa takto:

1. V § 18 ods. 3 písmeno c) sa za slová „odpadových vôd“ vkladá čiarka a slová „okrem vody z povrchového odtoku“.
2. V § 28 ods. 6 a 8 sa za slová „odpadových vôd“ vkladá čiarka a slová „okrem vody z povrchového odtoku“.
3. V § 28 ods. 10 znie: „(10) Stočné je platba za odvedenú odpadovú vodu, okrem vody z povrchového odtoku, ktorú tvorí súčin ceny za 1m3 odvedenej odpadovej vody, okrem vody z povrchového odtoku verejnou kanalizáciou a spravidla aj čistenej odpadovej vody podľa osobitného predpisu17) a množstva odvedenej odpadovej vody, okrem vody z povrchového odtoku.“.
4. V § 29 ods. 3 v druhej vete sa za slová „odpadových vôd“ vkladá čiarka a slová „okrem vody z povrchového odtoku“.
5. V § 29 ods. 4 sa na konci druhej vety pripájajú slová „a slúži na informačné účely.“.

**Čl. II**

Tento zákon nadobúda účinnosť 1. decembra 2013.